पाएं अपने शहर की ताज़ा ख़बरें और फ्री ई-पेपरडाउनलोड करें
मुफस्सिल थाना क्षेत्र के अमवा मझार गांव में सोमवार की रात्रि विवाहिता अमरावती देवी की हत्या कर शव गायब करने का आरोप है। मामले में मृतक के भाई तथा कुमारबाग ओपी क्षेत्र के बिशुनपुर रघुनाथ वार्ड 10 निवासी मनोहर महतो ने मुफस्सिल थाना में एक आवेदन दिया है। आवेदन में मनोहर महतो ने बताया कि उसकी बहन की शादी 18 वर्ष पूर्व अमवा मझार के पन्नालाल महतो से हुई थी। दोनों के दांपत्य जीवन में दो लड़का और एक लड़की है। विगत डेढ़ वर्ष से ससुराल वाले उसके बहन को प्रताड़ित कर रहे थे।
इसको लेकर आपस में पंचायती भी हुई थी। मनोहर ने बताया कि रविवार को उसकी बहन फोन कर बताई थी कि ससुराल वाले मारपीट कर रहे हैं। लेकिन भतीजी की शादी में व्यस्त रहने के कारण वह बहन के घर नहीं जा सका। इसी बीच सोमवार रात्रि करीब 8 बजे बहन की एक पड़ोसी ने फोन कर उसकी हत्या की सूचना दी गई है। सूचना पर जब वे लोग उसके घर गए तो ससुराल वालों ने रात में ही शव जला दिया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn